b'\n_START_ARTICLE_\nPenobscot Building\n_START_SECTION_\nHistorie\n_START_PARAGRAPH_\nDa den var ferdigstilt, var den den \xc3\xa5ttende h\xc3\xb8yeste bygningen i verden og den h\xc3\xb8yeste utenfor New York City og Chicago. I likhet med mange andre bygninger fra det glade 20-tallet, er den inspirert av Art deco, blant annet dens "H" fasong (designet for \xc3\xa5 slippe mest mulig solskinn inn i bygningen) og de skulpturelle tilbaketrekningene som f\xc3\xa5r de \xc3\xb8verste etasjene til \xc3\xa5 "erodere". Bygningens arkitekt, Wirt C. Rowland designet ogs\xc3\xa5 andre skyskrapere i Detroit som Guardian Building og Buhl Building i samme ti\xc3\xa5r. Om natten er bygningens \xc3\xb8verste etasjer flombelyst, med det r\xc3\xb8de signalet p\xc3\xa5 radiomasten kronende p\xc3\xa5 toppen._NEWLINE_Selv om Penobscot Building har flere etasjer enn One Detroit Center(45 overflateetasjer mot Comerica Towers 43), er Comericas etasjer og spirer h\xc3\xb8yere, med en takh\xc3\xb8yde omtrent tjue meter h\xc3\xb8yere enn Penobscots. Den overd\xc3\xa5dige Penobscot er en av mange bygninger i Detroit som innehar arkitektoniske skulpurer av Corrado Parducci._NEWLINE_Penobscot Building fungerte som et "kompass" for piloter i flytidens tidligere dager, i sammenheng med sin nordvendte posisjon. Bygningen inspirerte delvis Empire State Building i New York, og mange fagarbeidere jobbet med konstruksjonen av begge bygningene._NEWLINE_Bygningen er ogs\xc3\xa5 delvis tilknyttet en eldre og kortere bygning, Penobscot Annex, som er lignende formet. De to bygningene er en del av Penobscotkvarteret, ved Griswold Street og West Fort Street. Den er den siste delen av Penobscotkomplekset som ble bygd.\n_START_SECTION_\nNavnets opprinnelse\n_START_PARAGRAPH_\nBygningen er oppkalt etter Penobscot, en indianerstamme fra Maine.'